Gediminas Paviržis

Gediminas Adolfas Paviržis (1941 m. sausio 21 d. Vilniuje – 2022 m. rugsėjo 27 d.)Mirė 1992–1996 metų kadencijos Seimo narys Gediminas Adolfas Paviržis. lrs.lt. 2022-09-27. Nuoroda tikrinta 2022-09-27. – inžinierius kelininkas, Lietuvos, Vilniaus miesto ir rajono politinis bei visuomenės veikėjas.

 Biografija 

1947–1951 m. mokėsi Kauno raj. Užmiškių pradžios mokykloje, 1951–1954 m. Kauno 8–oje septynmetėje mokykloje, 1954–1958 m. Kauno 8–oje vidurinėje mokykloje, 1958–1963 m. studijavo Kauno politechnikos institute, inžinierius kelininkas. 1987–1990 m. mokėsi Vilniaus aukštojoje partinėje mokykloje.

1963–1967 m. Vilniaus autokelių valdybos, Vilniaus Kelių statybos valdybos darbų vykdytojas, 1967–1969 m. Vilniaus kelių eksploatavimo ruožo vyr. inžinierius, 1969–1974 m. Vilniaus autokelių valdybos vyr. inžinierius, 1974–1977 m. viršininkas. 1977–1982 m. Vilniaus Tarybų rajono Vykdomojo komiteto pirmininko pavaduotojas, 1982–1986 m. LKP Vilniaus miesto komiteto Statybos ir miesto ūkio skyriaus vedėjas, 1986–1990 m. Vilniaus miesto vykdomojo komiteto Komunalinio skyriaus vedėjas, 1990–1991 m. Vyriausybės patarėjas. 1991–1992 m. konsultacinės firmos „Helper“ savininkas, Laisvųjų profsąjungų konfederacijos konsultantas. 1992–1996 m. Seimo narys, Sveikatos, socialinių reikalų ir darbo komiteto pirmininkas. 1997–1998 m. AB „Achema“ konsultantas, 1999–2001 m. UAB „RBS Projektas“ projektų vadovas. 2001–2003 m. Vilniaus apskrities viršininkas. 2003 m. Vilniaus miesto savivaldybės meras, 2003–2007 m. mero pavaduotojas. 2008 m. UAB „Ūkio banko investicinė grupė“ projektų vadovas.LŽinios

1975–1977 m. Vilniaus rajono darbo žmonių deputatų tarybos, 1977–1987 m. Vilniaus miesto tarybos deputatas. 1997–2007 m. Vilniaus miesto savivaldybės tarybos narys. 2007–2015 m. Vilniaus rajono savivaldybės tarybos narys.2011 m. Lietuvos savivaldybių tarybų rinkimai 

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Vilniaus skyriaus narys. Nuo 2001 m. LSDP tarybos narys.

Kinologų draugijos bei Medžiotojų ir žvejų draugijos narys. 2005–2010 m. Lietuvos šachmatų federacijos prezidentas. Pirmas po Nepriklausomybės atkūrimo Lietuvos šachmatų federacijos prezidentas, perrinktas antrai kadencijai (2007 m.).Lietuvos šachmatų federacijos prezidentu antrai kadencijai perrinktas Gediminas Paviržis

Žmona Elena. Dukros Jolanta, Asta.

 Šaltiniai 

|-

Kategorija:Seimo nariai
Kategorija:Lietuvos apskričių viršininkai
Kategorija:Vilniaus merai
Kategorija:Vilniaus vicemerai
Kategorija:Vilniaus rajono politikai
Kategorija:Lietuvos šachmatų federacijos prezidentai